Izrael: To je bio teroristički napad! 5/7/02 - 2002-07-05
Tel Aviv: Znali smo da se spremaju napadi na nas.
Bijela Kuća je u medjuvremenu saopćila da nema čvrstoga dokaza da je ovaj napad bio teroristički čin, ali je Izrael saopćio kako cijeli incident smatraju terorističkim napadom. U medjuvremenu je Izrael saopćio kako cijeli incident smatraju terorističkim napadom. MInistar transporta u vladi Tel Aviva, Ephraim Sneh, je izjavio za izraelski vojni radio kako IZrael vjeruje da je pucanjava na šalteru izraelske avio kompanije , bio teroristički napad. On je dodao kako extremističke organizacije planiraju napasti izraelske mete izvan samog Izraela, a da su aerodromi planirani kao posebna meta. Američke vlasti se medjutim, i dalje uzdržavaju od čvrste izjave da se radilo o terorističkom napadu. Direktor avio kompanije ElAl, Amos Shapiro se slaže s procjenom vlade u Tel Avivu. On kaže da je kompanija El AL pojačala mjere sigurnosti na svim aerodromima s kojih operira, ali da nije bilo specifičnih prijetnji koje bi se odnosile na aerodorm u Los Angelesu. Inače, ta izraelska avio-kompanija ima, kako se smatra, najoštrije mjere sigurnosti medju svim ostalim avio kompanijama na svijetu, koje su uvedene nakon niza otmica aviona ove kompanije, 60-tih i 70-tih godina. Trenutne sigurnosne mjere zahtijevaju od putnika da dođu na aerodrom tri sata prije leta, i da pri tome prodju kroz vrlo temeljitu pretragu. U svakom avionu EL-Ala uvijek se nalaze najmanje dva spacijalna agenta, obučena u civilna odijela. Izraelski ministar vanjskih poslova Shimon Peres je izrazio hvalu za nevjerovatno brzo reagiranje stražara. On je rekao da bi mnogo više ljudi stradalo, da specijalni policajci pored izraelskog šaltera za karte, nisu reagirali takvom brzinom.